CELEX: 62009CO0286
Language: ro
Date: 2010-07-09
Title: Ordonanța Curții (camera a șaptea) din 9 iulie 2010.#Luigi Ricci și Aduo Pisaneschi împotriva Istituto nazionale della previdenza sociale (INPS).#Cereri având ca obiect pronunțarea unei hotărâri preliminare: Corte d'appello di Roma - Italia.#Articolul 104 alineatul (3) primul paragraf din Regulamentul de procedură - Funcționari - Pensie pentru limită de vârstă - Cumulul perioadelor de asigurare - Articolul 11 din anexa VIII la Statutul funcționarilor - Luare în considerare a perioadelor de activitate în cadrul Comunităților Europene - Articolul 10 CE.#Cauze conexate C-286/09 și C-287/09.

Ordonanța Curții (Camera a șaptea) din 9 iulie 2010 — Ricci și Pisaneschi/Istituto nazionale della previdenza sociale (INPS)
      (Cauzele conexate C‑286/09 și C‑287/09)
      „Articolul 104 alineatul (3) primul paragraf din Regulamentul de procedură — Funcționari — Pensie pentru limită de vârstă — Cumulul perioadelor de asigurare — Articolul 11 din anexa VIII la Statutul funcționarilor — Luare în considerare a perioadelor de activitate în cadrul Comunităților Europene — Articolul 10 CE”
      State membre — Obligații — Obligația de cooperare loială cu instituțiile Uniunii Europene — Neluarea în considerare a perioadelor de activitate în serviciul unei instituții sau al unui organ al Uniunii pentru acordarea
         unei pensii pentru limită de vârstă anticipate sau obișnuite în temeiul unui regim național — Inadmisibilitate [art. 10 CE; Statutul funcționarilor, anexa VIII, art. 11 alin. (2)] (a se vedea punctele 32-34 și dispozitivul)
      
      Obiectul
      
         
               Cerere de pronunțare a unei hotărâri preliminare — Corte d’appello di Roma — Interpretarea Regulamentului (CEE) nr. 1408/71
                  al Consiliului din 14 iunie 1971 privind aplicarea regimurilor de securitate socială în raport cu lucrătorii salariați și
                  cu familiile acestora care se deplasează în cadrul Comunității — Interpretarea articolelor 17, 39 și 42 CE — Prestație pentru
                  limită de vârstă — Cumularea perioadelor de asigurare — Neluarea în considerare a perioadei de afiliere la regimul comun de
                  asigurare de sănătate al Comunităților Europene
               
            Dispozitivul
      Articolul 10 CE coroborat cu Statutul funcționarilor Comunităților Europene trebuie interpretat în sensul că se opune unei
         reglementări naționale care nu permite luarea în considerare a anilor de muncă pe care un resortisant al Uniunii i‑a realizat
         în serviciul unei instituții a Uniunii, precum Comisia Comunităților Europene, sau al unui organ al Uniunii, precum Comitetul
         Economic și Social, în vederea nașterii unui drept la o pensie pentru limită de vârstă în cadrul sistemului național, indiferent
         dacă este vorba despre o pensionare anticipată sau despre o pensionare obișnuită a persoanei interesate.